અરુણાચલ પ્રદેશમાં નવુ રાજકીય સંકટ ઉભુ થયુ છે. રાજ્યના મુખ્યપ્રધાન પેમા ખાંડૂ સહિત 7 લોકોને પક્ષે સસ્પેન્ડ કર્યા છે. પીપૂલ્સ પાર્ટી ઓફ અરુણાચલ (પીપીએ)એ મુખ્યપ્રધાન પેમા ખાંડૂ, ડેપ્યૂટી મુખ્યપ્રધાન ચોવના મેન અને 5 ધારાસભ્યોને પક્ષના સભ્ય પદેથી અચોક્કસ સમય સુધી બરતરફ કર્યા છે. પક્ષે જે પાંચ ધારાસભ્યોને સસ્પેન્ડ કર્યા છે તેઓ નામ આ પ્રમાણે છે. જેમ્બી ટાશી (લુમલા), પાસાંગ દોરજી સોના (મેચુકા), ચોવ તેવા મેન(ચોખમ), જિંગૂન નામચોમ (નામસાઇ) અને કામલુંગ મોસાંગ (મિયાઓ) છે.